CELEX: 62021TN0489
Language: da
Date: 2021-08-10 00:00:00
Title: Sag T-489/21: Sag anlagt den 10. august 2021 — Spanien mod Kommissionen

11.10.2021   
            
            
               DA
            
            
               Den Europæiske Unions Tidende
            
            
               C 412/24
            
         
      Sag anlagt den 10. august 2021 — Spanien mod Kommissionen
      (Sag T-489/21)
      (2021/C 412/25)
      Processprog: spansk
      
         Parter
      
      
         Sagsøger: Kongeriget Spanien (ved S. Centeno Huerta, som befuldmægtiget)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 10. juni 2021 om statsstøtte SA.28599 (C 23/2010) (Ex NN 36/2010, Ex CP 163/2009)) iværksat af Kongeriget Spanien til implementering af jordsendt digital-tv i fjerntliggende og mindre urbaniserede områder (uden for Castilla-La Mancha) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat otte anbringender.
      
                  1.
               
               
                  Det første anbringende vedrører en tilsidesættelse af Kongeriget Spaniens ret til at blive hørt som fastsat i artikel 41, stk. 2, i chartret om grundlæggende rettigheder (1) og af artikel 4, stk. 4, sammenholdt med artikel 6 i forordning 2015/1589 (2), idet bevisbyrden vedrørende selektiviteten blev overført til Spanien.
               
            
                  2.
               
               
                  Det andet anbringende vedrører en tilsidesættelse af artikel 266 TEUF, for så vidt som Kommissionen overskred sine beføjelser ved opfyldelsen af dom af 20. december 2017, sag C-70/16 P, samt en tilsidesættelse af retssikkerhedsprincippet og princippet om beskyttelse af den berettigede forventning, og navnlig princippet om »reformatio in peius« og chartrets artikel 47.
               
            
                  3.
               
               
                  Det tredje anbringende vedrører en tilsidesættelse af retten til god forvaltning som fastsat i chartrets artikel 41, idet der var en unødig forsinkelse på tre år og seks måneder med henblik på at opfylde den ved dommen fastslåede begrundelsespligt med hensyn til selektiviteten.
               
            
                  4.
               
               
                  Det fjerde anbringende vedrører en tilsidesættelse af artikel 107, stk. 1, TEUF, eftersom Kommissionen foretog en ulovlig analyse af selektiviteten, idet den vendte bevisbyrden.
               
            
                  5.
               
               
                  Det femte anbringende vedrører en tilsidesættelse af artikel 1, litra d), i forordning 2015/1589, idet Kommissionen kvalificerede foranstaltningen som »støtteordning«.
               
            
                  6.
               
               
                  Det sjette anbringende vedrører en tilsidesættelse af artikel 107, stk. 1, TEUF, idet Kommissionen i denne afgørelse indførte uklare og selvmodsigende opgørelseskriterier med hensyn til fastlæggelsen af fordelen.
               
            
                  7.
               
               
                  Det syvende anbringende vedrører en tilsidesættelse af artikel 107, stk. 1, TEUF, idet der ikke forelå en fordel for de identificerede støttemodtagere, samt et urigtigt skøn ved fastlæggelsen af støttemodtageren.
               
            
                  8.
               
               
                  Det ottende anbringende vedrører en tilsidesættelse af artikel 107 TEUF, idet Kommissionen anlagde et urigtigt skøn ved vurderingen af, om foranstaltningen var forenelig med det indre marked.
               
            
         (1)  Den Europæiske Unions charter om grundlæggende rettigheder (EUT 2016, C 202/02, s. 389).
      
         (2)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).